CELEX: C2006/048/74
Language: da
Date: 2006-02-25 00:00:00
Title: Sag T-429/05: Sag anlagt den  7. december 2005  — Artegodan mod Kommissionen

25.2.2006   
            
            
               DA
            
            
               Den Europæiske Unions Tidende
            
            
               C 48/38
            
         Sag anlagt den 7. december 2005 — Artegodan mod Kommissionen
   (Sag T-429/05)
   (2006/C 48/74)
   Processprog: tysk
   Parter
   
      Sagsøger: Artegodan GmbH (Lüchow, Tyskland) (ved Rechtsanwalt U. Doepner)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionen dømmes til at betale sagsøgeren et beløb på 1 430 821,36 EUR tillagt renter med en fast sats på 8 % fra dommens afsigelse til endelig betaling sker
            
         
               —
            
            
               Det fastslås, at Kommissionen skal erstatte sagsøgeren alle fremtidige tab, der måtte opstå på grund af reklameudgifter, der er nødvendige for at genskabe den markedsposition, som lægemidlet Tenuate retard havde, før Kommissionen tilbagekaldte godkendelsen heraf.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om, at Kommissionen dømmes til at betale erstatning i henhold til artikel 288, stk. 2, EF og artikel 235 EF, samt om at det fastslås at Kommissionen skal erstatte sagsøgeren alle fremtidige tab, der måtte opstå på grund af reklameudgifter.
   Baggrunden for søgsmålet er følgende: Sagsøgeren er indehaver af en lægemiddelgodkendelse for det amfepramonholdige præparat Tenuate retard. Den 9. marts 2000 traf Kommissionen i henhold til artikel 15a i direktiv 75/319/EØF (1) beslutning om tilbagekaldelse af godkendelse af humanmedicinske lægemidler, som indeholder stoffet amfepramon (K [2000] 453). De kompetente tyske myndigheder gennemførte beslutningen ved afgørelse af 11. april 2000. Ved dom af 26. november 2002 afsagt af Retten i Første Instans i de forenede sager T-74/00, T-76/00, T-83/00-T-85/00, T-132/00, T-137/00 og T-141/00 blev Kommissionens beslutning K (2000) 453 annulleret. Ved dom afsagt af De Europæiske Fællesskabers Domstol i sag C-39/03 P blev en af Kommissionen iværksat appel til prøvelse af Rettens dom ikke taget til følge.
   Til støtte for søgsmålet har sagsøgeren gjort gældende, at Kommissionen ved sin beslutning K (2000) 453 har handlet retstridigt og derved har tilsidesat en række regler til beskyttelse af sagsøgeren. Herved er sagsøgerens ret til at kunne indrette sig på og udøve sin næringsvirksomhed som grundrettighed (retten til erhvervsudøvelse og ejendomsretten) blevet krænket. Desuden foreligger der en tilsidesættelse af artikel 11 i direktiv 65/65/EØF (2). Endvidere har sagsøgeren gjort gældende, at Kommissionen har tilsidesat proportionalitetsprincippet og samt princippet om god forvaltningsskik.
   Sagsøgeren har anført, at den som følge af den omhandlede kommissionsbeslutning og gennemførelsen heraf har lidt et tab. Efter sagsøgerens opfattelse bør Kommissionens lovbrud udløse skadeserstatning til sagsøgeren.
   
      (1)  Rådets andet direktiv 75/319/EØF af 20.5.1975 om tilnærmelse af lovgivning om lægemidler.
   
      (2)  Rådets direktiv 65/65/EØF af 26. januar 1965 om tilnærmelse af lovgivning om medicinske specialiteter.